ועדת הפנים ואיכות הסביבה, כנסת 16, פרוטוקול מספר 385, 2005-02-16 00:00

גאלב מג'אדלה: אם אני מבין נכון, כל האירועים שנמצאים כאן, 35 אירועים, ולא הוגש כתב אישום?

מוחמד ברכה: לא הוגש כתב אישום נגד אף אחד שהיה מעורב בהאירועים האלה בשנים האחרונות.

מוחמד ברכה: אני לא רוצה להאשים את המשטרה, אבל אתמול התפרסם בשמו של השר לבטחון פנים, גדעון עזרא, על שוטרים שהיו בחופשה במעא'ר ושהשתתפו במהומות.

מוחמד ברכה: הדבר הזה נמצא בחקירה.

מוחמד ברכה: אבל לגבי אבו-סנאן, אני חושב שאין מקום ששוטרים, ששייכים לצד אחד בסכסוך הפוליטי המקומי-משפחתי, יכהנו או ימלאו תפקידים שנוגעים לחקירות שנוגעות להם.

מוחמד ברכה: אם הם שוטרים ישרים, זה עול כבד מנשוא להעמיד אותם במצב כזה שהם צריכים לחקור בדברים שקשורים לקרוביהם.

מוחמד ברכה: ואם הם לא ישרים אז המצב הוא עוד יותר גרוע.

מוחמד ברכה: זאת אומרת, הם יכולים לתרום לחיפוי ולדברים כאלה.

מוחמד ברכה: אני לא מאשים מראש, אבל אני חושב שיש טעם לפגם בעצם העובדה הזאת.

מוחמד ברכה: הדברים האלה ידועים גם למשטרה וגם לציבור באבו-סנאן.

מוחמד ברכה: עצם העובדה ששוטרים שנמנים עם צד אחד באותו סכסוך, ממלאים תפקידים בחקירת האירועים או סמוך אליהם או קרוב אליהם, זה דבר שאין לו מקום במינהל התקין.

מוחמד ברכה: אני מקווה שלפחות מהוועדה הזאת ומהישיבה הזאת, יצא משהו שיאיץ את עשיית הצדק ויפסיק את הישנות המקרים האלה של פגיעה ברכוש ובאזרחים.

מוחמד ברכה: אגב, לפני הבחירות היתה תקיפה של שני אנשים שמקורבים לראש המועצה שהיו פעילים של חד"ש והם נפגעו קשה.

מוחמד ברכה: אחד מהם היה במצב מסוכן ורק בנס לא היו תוצאות יותר גרועות.

מוחמד ברכה: גם שם אין שום התקדמות.

מוחמד ברכה: אני מציע, כבוד היושב-ראש, שהחברים האורחים מאבו-סנאן יחליטו מי ידבר בשמם, ואז אתה תנהל את הדיון כפי שאתה רוצה.

גאלב מג'אדלה: אין לי בעיה שכל מי שירצה ליטול חלק בדיון יתרום את חלקו, בתנאי שאחרים יצטמצמו ושנוכל לעמוד בלוח הזמנים ולסיים בעשר עשרים וחמש, מפני שיש לנו מליאה.

גאלב מג'אדלה: בגלל דחיפות העניין, ובגלל מה שאמר חבר-הכנסת ברכה, אנחנו מקיימים את הדיון היום.

גאלב מג'אדלה: חבר הכנסת מגלי והבה בבקשה.

מגלי והבה: אדוני היושב-ראש, אני רוצה לברך אותך.

מגלי והבה: אני לא חבר בוועדת הפנים אבל זאת הישיבה הראשונה שלי איתך כיושב-ראש.

גאלב מג'אדלה: הרגשנו בחסרונך וכדאי שתצטרף.

מגלי והבה: אשמח להשתתף בזמני החופשי שיאפשר להיות פה.

מגלי והבה: אני רוצה להגיד שזה מינוי ראוי לאדם ראוי ואני מאחל לך הצלחה בכל מה שתעשה.

מגלי והבה: אני רוצה גם להודות לחברי ח"כ ברכה על העלאת הנושא והעברתו לועדת הפנים מסיבה אחת פשוטה, כי כשאתה קורא על מקרה אחד או שניים, אתה אומר שזה יכול להיות.

מגלי והבה: אבל אם אנחנו רואים רשימה של כמעט 35 אירועים, זה אומר דרשני.

מגלי והבה: הייתי שמח אם אלו שערכו את הרשימה היו מוסיפים תאריכים, זה היה נותן לנו - - -

פארס מטאנס: הרשימה לא מעודכנת.

פארס מטאנס: יש לפחות עוד עשרים מקרים.

ראדי כרייני: זה עשרים אחוז מכל המקרים.

ראדי כרייני: וזה התחיל מסוף 90'.

מגלי והבה: המטרה היא שתהיה לנו פרספקטיבה לגבי המקרים שקרו.

מגלי והבה: אני אומר לכם, וטוב שיש נציג משטרה פה, אם קרו כל המקרים כפי שתוארו כאן, ואף אחד לא הובא לדין ואף אחד לא נעצר, זה אומר דרשני.

מגלי והבה: אני האחרון שנחשד בכך שהוא לא מכבד את המשטרה ולא מעריך מה שהיא עושה, אבל זה מזכיר לי את המשטרה ההודית, שתמיד מגיעה בסוף אחרי שכל האירוע נגמר אחרי שכל הדברים קרו.

מגלי והבה: ראינו את זה במעא'ר, ששם היו שוטרים, אבל לא עשו כלום.

מגלי והבה: חבל שהשר או מי מטעמו לא פה כדי שישמעו את הדברים האלה.

מגלי והבה: אבו-סנאן צריך להיות ישוב לדוגמא, לדו-קיום של כל העדות.

מגלי והבה: במקרה אני מכיר ומוקיר את ראש המועצה, כמה שהוא אישית משתדל ואפילו לא נותן לך הרגשה לאיזה עדה הוא שייך, כי אכפת לו ממרקם החיים בין כל האוכלוסיות השונות שם.

מגלי והבה: אם יש אנשים פושעים או אנשים שהם ברמה שלא ראויים להיות שם, אז יש להם מקום בבתי הכלא.

מגלי והבה: אני לא רוצה להחשיד אף אחד, אבל אם המשטרה משתמשת בסגנונות כאלה, שאותם אנשים עושים את הפעילות תמורת שיתוף פעולה עם המשטרה, ואז יש להם איזו חסינות, אוי ואבוי לנו שקורים דברים כאלה.

מגלי והבה: אני רוצה להזדהות עם תושבי אבו-סנאן ולהגיד להם שאנחנו איתם וכאנשי ציבור לא נסכים שדברים כאלו יקרו.

מגלי והבה: שמישהו, לא משנה מאיזה עדה או איזה פלג, ינצל ויקח את החוק לידיים, ויעשה פעילות שיכולה להיות פעם פעמיים שלוש בלי נפגעים, אבל מספיק שפעם אחת יפגע מישהו, ואז אי-אפשר יהיה לעצור את הגל.

מגלי והבה: אדוני היושב-ראש, אם יהיה דיון בנוכחות שר המשטרה, מה טוב.

מגלי והבה: אני מבטיח שכחבר קואליציה וכמקורב לשר לבטחון פנים, אעלה את הדברים במלוא חומרתם, אפילו אם צריך להביא את זה לדיון בממשלה.

מגלי והבה: לא חסרות לנו צרות כלכליות וחברתיות שאנשים צריכים לדאוג להם.

מגלי והבה: חסר לנו רק לעסוק כל היום באנשים שמפריעים לחיים השקטים והשלווים של האנשים.

מגלי והבה: אם המשטרה תרצה, אין דבר שהיא לא יכולה לעשות.

מגלי והבה: אסור לנו להגיע למצבים כאלה, בעיקר באזור הצפון שבו יש ריבוי מקרים, של שוד, גניבות.

מגלי והבה: ח"כ בארכה ואני היינו במעא'ר וראינו שאם מלכתחילה היה שם כוח סביר שנוקט עמדה, אז שני הצדדים היו נעצרים.

מגלי והבה: לכן אני רוצה לברך על הדיון ורק שנוביל אותו לכיוון שיינקטו אמצעים נגד אותם אנשים מפירי חוק.

גאלב מג'אדלה: תודה רבה לחבר הכנסת מגלי והבה.

משה כהן: אני אגיב בסוף לאחר שאשמע את כל הדברים.

עלי הזימה: בוקר טוב, אני רוצה להודות ליושב-ראש הוועדה ולחברי-הכנסת ולחברי-הוועדה, לנציג המשטרה ולנוכחים פה.

עלי הזימה: היינו רוצים רוצים לראות שוועדת הפנים זה חלק מכנסת ישראל, על העבודה הטובה שהיא עושה למען אזרחי המדינה.

עלי הזימה: את חברי הכסת אני מכיר היטב.

עלי הזימה: נפגשנו במעא'ר והם עובדים יום ולילה על מנת להביא לשקט בין האוכלוסיות השונות, על כל עדותיהן.

עלי הזימה: את מגלי פגשתי גם בשבת.

עלי הזימה: בכנסת עובדים וגם בכפר יש מספיק עבודה.

עלי הזימה: מה שכתוב פה ברשימה, זה עשרים 20 אחוז מהרימונים שנזרקו ורכבים שנשרפו באבו-סנאן.

עלי הזימה: מאז שנות ה-90', כשהתחלתי לכהן כראש מועצה, נזרקו מעל 170 רימונים.

עלי הזימה: העניין כולו הוא על רקע פוליטי מובהק, אין משהו אחר.

עלי הזימה: או אני או אתה.

עלי הזימה: כשנפלנו מהשלטון בשנת 2000 לא שמענו על אף רימון.

עלי הזימה: היה מנהל בית ספר ששייך לאותה חוליה שייכת אלי, מהגוש השני אפילו, כל יום זורקים חזיזים.

עלי הזימה: חצי בית ספר ברחו לכפר עיבלין ולישובים אחרים.

עלי הזימה: הילדים הטובים ביותר.

עלי הזימה: התחלף מנהל בית ספר מהצד השני הפוליטי, פתאום שקט תעשייתי ובכל הכפר אין זריקת רימון אחת.

עלי הזימה: לכן, המצב באבו-סנאן, אחרי הבחירות האחרונות - - -

מוחמד ברכה: התרגום של זה הוא - המגן הוא הגנב.

אלי הזימה: האח שלי וחבר שלו, שהיו פעילים במטה הבחירות שלי, הותקפו בשבוע של הבחירותעל-ידי רעולי- פנים שחשבו שאם יחסלו אותם הם יחסלו גם אותי בבחירות.

אלי הזימה: אנחנו במדינת ישראל, במדינת חוק.

אלי הזימה: אנחנו לא בשטחים ה כבושים.

אלי הזימה: בתוך בית קפה תקפו אותם רעולי פנים ושרפו את האוטו ליד המזבלה.

אלי הזימה: עד היום אין שום דבר.

אלי הזימה: אמנם אנחנו חייבים להגיד לזכותם של המפקדים החדשים, את הטוב והרע: בעכו מאז חודשיים ועד היום אנחנו מרגישים תזוזה.

אלי הזימה: אני לא מדבר על מה שהיה לפניו.

אלי הזימה: אנחנו מרגישים תזוזה חיובית ומתחילים להרגיש שיש תנועות בשטח על מנת להביא ולעצור את הדברים.

אלי הזימה: החברים אמרו שלא נעצר אף אחד - היו עצורים ונפתחו שתי תיקים לשני בחורים שזרקו רימונים.

אלי הזימה: הלכו העידו עליהם.

אלי הזימה: אלה שהעידו נזרקו עליהם רימונים והם הלכו ומשכו את העדות.

אלי הזימה: זאת אומרת, מי שמעיד - - - היום משטרת אומרת: "תביא לי עד".

אלי הזימה: מאיפה אני אביא לך עד?

אלי הזימה: אני יושב בבית ונזרק עלי רימון.

אלי הזימה: אחרי שהעידו עליהם, נזרקו עליהם רימונים, לקחו את העדות שלהם ואמרו: "אנחנו לא מדברים אמת".

אלי הזימה: הרחיקו אותם מהישוב לשלושה חודשים.

אלי הזימה: לכן מי שמעיד אפילו שראה, הוא יודע שהוא עלול לחטוף רימון ואולי ישרפו את הבית שלו.

אלי הזימה: לכן יש פחד בתוך האוכלוסיה.

אלי הזימה: אנחנו מגנים בכל תוקף כל אלימות מאיזה צד שיהיה.

אלי הזימה: אם זה על בסיס של עדתיות של האוכלוסיה הערבית וכל העדות ואם זה על הצד השני, החבר'ה היהודים.

אלי הזימה: כל אלימות אנחנו מגנים אותה.

אלי הזימה: אנחנו יודעים שאנחנו במדינת חוק, יש ממשלה ויש משטרה - אנחנו חייבים לישון בשקט.

אלי הזימה: אנחנו לא ישנים בלילות, רימונים מתפוצצים - רימוני הלם, רימוני רסס.

אלי הזימה: נזרק עלי רימון כשישנתי בבית.

אלי הזימה: לא נורא, אז שורפים רכב.

אלי הזימה: נשרפו לי רכבים.

אלי הזימה: אבל הרימון היה יכול להרוג אותי, רימון רסס 26.

אלי הזימה: במזל הרימון לא התפוצץ, כשהכנסתי את המכונית ב- 11 בלילה.

אלי הזימה: אם היה מתפוצץ, הייתי בבית הקברות, חס וחלילה.

אלי הזימה: למזלי אני לא בבית הקברות.

אלי הזימה: אז למה מחכים?

אלי הזימה: עד שאני אהיה בבית הקברות?

אלי הזימה: כמו ראש-הממשלה שנרצח בלבנון ואומרים "היה בחור טוב".

אלי הזימה: אנחנו לא נמצאים בביירות, אנחנו נמצאים במדינת ישראל שהיא מדינת חוק ושלטון.

אלי הזימה: לכן צריך להתחשבן עם אלה שעושים את המעשים הלא טובים.

אלי הזימה: אדוני יושב-ראש הוועדה, וגם נציג הממשלה, אתמול היינו במעא'ר יחד עם ראשי רשויות וגם ביקרנו בכנסיה.

אלי הזימה: מה אמר הכומר?

אלי הזימה: "כל פעם שנזרק רימון או נשרף אוטו, הלכנו למשטרה וביטלנו את התלונה.

אלי הזימה: אבל הפעם לא נוותר.

אלי הזימה: הפעם, מי שעושה את המעשה, לא משנה אם הוא נוצרי או דרוזי, מוסלמי או יהודי, הוא צריך לקבל את שלו ולשלם מכיסו ולהיכנס לבית סוהר שילמד על חשבונו".

אלי הזימה: לא יתכן שנבליג על דברים כאלה.

אלי הזימה: זה לא טוב ואנחנו לא מרוצים ממה שהיה במעא'ר, אבל אנשים ציפו שזה יקרה באבו-סנאן.

אלי הזימה: אתמול נשרפו בתים במעא'ר, יש נזקים ביותר משלושים מיליון שקלים.

אלי הזימה: אנשים לא ישנים בבית, לא הולכים לבית ספר.

אלי הזימה: מחר זה יהיה באבו-סנאן.

אלי הזימה: זה קרה בדליה ובעוספיה בראמי.

אלי הזימה: איפה אנחנו נמצאים?

אלי הזימה: אנשים לוקחים את החוק לידיים.

אלי הזימה: אני בטוח שאם תופסים אותם אז מתחשבנים איתם.

אלי הזימה: אתמול מישהו ניפץ גלגלים, תפסו אותו והתחשבנו איתו.

אלי הזימה: אנחנו מבקשים שיהיה מעקב ואלה שמנסים לחבל ואלה ששולחים אותם, צריך לעצור אותם למצה את הדברים.

אלי הזימה: אנחנו מקווים שמה שקרה במעא'ר לא יקרה באבו- סנאן.

אלי הזימה: בשבוע שעבר נזרק רמון על ראש המועצה לשעבר וגם נזרק רימון על עוד חבר אגד, ונשרף עוד אוטו.

אלי הזימה: העניין הוא שהצעירים לוקחים את החוק לידיים.

אלי הזימה: אנחנו תקווה שבעזרתכם ובעזרת משטרת עכו, נוכל להרים את הטורים ולהיכנס לתהליך חזק, לעצור את כל האלימות, שלא תהיה פגיעה בחיי אדם.

אלי הזימה: אני לא ישן בלילה, יש לי שומרים.

אלי הזימה: זה עולה לי כסף, אבל אני מעדיף לשלם כסף ממה שאני אמות.

אלי הזימה: כשזורקים רימון כדי לחסל אותך, זה למות.

אלי הזימה: תקוותי שמשטרת ישראל, כפי שאני רואה את יחסה בחודשיים האחרונים, תגלה גם מי היו רעולי הפנים שתקפו את אח שלי וניסו לרצוח אותו.

אלי הזימה: שיגלו את כל הרימונים שנזרקו באבו-סנאן, שיחקרו כמו שצריך ומה שצריך לעשות צריך לעשות.

אלי הזימה: בישוב יהודי עוצרים תוך שעות.

אלי הזימה: חייבים לעשות את זה בישובים המעורבים ובישובים הדרוזים.

אלי הזימה: לא יתכן שזה ימשיך ככה, אחרת נמכור את האדמות שלנו ואת הבתים שלנו.

אלי הזימה: חלק יכנס לבית קברות, חלק יכנס לבית סוהר.

אלי הזימה: בטלוויזיה ובעיתונות הערבית יצא שם רע שהעדה הדרוזית היא עדה פושעת.

אלי הזימה: משטרת ישראל והחוק צריכים לשים את האצבע על המקום שצריך לתקן, ושלא נראה כמו הפושעים שתקפו את נתניהו - הימין שתקף את נתניהו, שידע שאין לו גבולות.

אלי הזימה: יש ממשלה בישראל.

אלי הזימה: וככה זה נהוג בכפרים - לוקחים את החוק לידיים, מיעוט קטן, לא גדול, מקלקל אוכלוסיה גדולה.

אלי הזימה: אני מודה לכם.

גאלב מג'אדלה: תודה רבה למר עלי הזימה.

גאלב מג'אדלה: אני חושב שמר עלי הזימה ייצג אתכם נאמנה.

פארס מטאנס: אני רוצה להוסיף, כפי שאמר מר הזימה, בכל האירועים שהיו באבו-סנאן, הוגשו תלונות.

פארס מטאנס: המשטרה היתה נוכחת במקום.

פארס מטאנס: לצערנו הרב על כל המקרים נפתחו תיקים וכעבור חודש-חודשיים התיקים נסגרים מחוסר ראיות.

פארס מטאנס: התקיימו מספר ישיבות עם הממונים בתחנת עכו.

פארס מטאנס: לצערנו הרב, השורה התחתונה היא שסוגרים את התיקים.

פארס מטאנס: זה קרה לא פעם ולא שתיים ולא שלוש.

פארס מטאנס: ביקשנו את חומר החקירה וגם שם המסקנה היתה שאין ראיות.

פארס מטאנס: כשבאים ושורפים רכב שעלול גם לשרוף בתים, שום דבר לא נעשה.

פארס מטאנס: כשמדבר איתו המתלונן, שהרכב שלו נשרף, אומר לו: "אתה לא שיתפת פעולה עם החוקרים".

פארס מטאנס: למה?

פארס מטאנס: משום שלא נקב בשמו של מי שעשה.

פארס מטאנס: אין באפשרותו לחשוד במישהו.

פארס מטאנס: אדוני, הממונה מטעם משטרת ישראל, תחנת עכו, אני מוכן לתת לך את השם בשיחת טלפון, על אירוע שהיה לפני מספר ימים שבו הוצת הרכב שלו מתחת לבית.

פארס מטאנס: אמרתם: "אתם לא משתפים פעולה".

פארס מטאנס: זה לא נכון, עם כל הכבוד.

פארס מטאנס: אין באפשרותו של אדם לנקוט בשמו של מישהו שלא ראה ולא תפס אותו.

פארס מטאנס: לצערנו הרב זאת שרשרת של כאבים ודמים שאין לה סוף, ואנחנו לא רואים שיש סוף.

פארס מטאנס: אני מבקש עוד פעם לקחת את החוק לידיים.

פארס מטאנס: יש חוק ויש דיין.

פארס מטאנס: שילכו ויעשו משהו, שיתנו לנו לפחות להרגיש שיש מישהו שעושה את העבודה.

אמירה מטאנס: אני אדבר מהפן של תושבת אבו-סנאן שעוסקת בגיל הרך.

אמירה מטאנס: אני רואה את הפחד בעיני הילדים והאימהות יום לאחר כל אירוע וכמה זה כואב.

אמירה מטאנס: אנחנו, כמה נשים מאבו-סנאן, ביקרנו כמעט בכל בית יום לאחר הפיצוץ והאירוע שאירע באותו בית.

אמירה מטאנס: אני חושבת שאם תקבלו את הדוחות של הפסיכולוגים באבו-סנאן על הילדים שנמצאים בבתי הספר וכמה הם ניזוקו נפשית, על זה אף אחד לא מדבר.

אמירה מטאנס: דיברנו איתנו פעם אחת ולא קיבלנו שום טיפול נוסף.

אמירה מטאנס: העניין הזה מאוד חמור.

אמירה מטאנס: אנחנו חושבים שמישהו צריך להיות אחראי על העניין הזה.

אמירה מטאנס: אני חושבת, כאזרחית שלא מבינה בכל מסגרות העל, כמו הוועדה שלכם או המפכ"לות של המשטרה, אני לא יודעת כלום.

אמירה מטאנס: אני שואלת מאיפה כל התחמושת הזאת?

אמירה מטאנס: מי אחראי עליה?

אמירה מטאנס: ומי היה צריך לבקר אם משהו חסר מהמחסנים שלה?

אמירה מטאנס: הבית שלי ניזוק.

אמירה מטאנס: שילמתי 200 אלף שקל עבור השיפוץ של הבית.

אמירה מטאנס: כמה חודשים הייתי במינוס גדול גדול בעקבות כך.

אמירה מטאנס: מי יפצה אותי?

אמירה מטאנס: אם אני רוצה להתלונן, למי אני פונה?

אמירה מטאנס: חוץ מהעניינים הנפשיים האלה, האם אני גם יכולה לדרוש נזק נפשי?

אמירה מטאנס: הבת שלי היתה לבד בבית כשהרימון התפוצץ ועמוד מרכזי בבית ניזוק.

אמירה מטאנס: כל הבית ניזוק.

פארס מטאנס: בעל הבית לא נחקר.

אמירה מטאנס: אנחנו לא נחקרנו, לא שלחנו אלינו איש.

אמירה מטאנס: עשינו אפילו ועדה של נשים והלכנו לעצרת גדולה מול משטרת עכו.

אמירה מטאנס: לא ראינו פרוטוקול אחד.

אמירה מטאנס: אחרי העצרת הזאת נכנסנו לדבר עם מישהו במשטרה, לא יודעת לפי הדרגות, ולא קיבלנו שום פידבק או פרוטוקול מהישיבה שלנו.

ראדי כרייני: רציתי לעדכן, הרשימה שהגשנו זה 20 אחוז, אבל אצל המשטרה הכל רשום ויש תאריכים.

משה כהן: כל דבר זה תיק בנפרד.

גאלב מג'אדלה: זה שיש למשטרה, זה לא עוזר לי ב כלום.

גאלב מג'אדלה: אני מציע שתמציאו לנו את זה ותשלחו לנו.

רפיק נסרה: כולנו תקווה שהמשטרה תתפוס את האנשים מהמקרה הראשון.

רפיק נסרה: לצערנו העניין התגלגל, והגענו למצב שהילדים אצלנו בכפר, כשקורה המקרה, מודיעים למשטרה, הילדים אומרים: "בשביל מה.

רפיק נסרה: בשביל סרט?

רפיק נסרה: הם באים, שמים סרט, לוקחים דברים מהריצפה?

רפיק נסרה: אז אנחנו יכולים לשים את הסרט".

רפיק נסרה: הילדים כבר התחילו להביא את הסרט איתם אחרי המקרה.

רפיק נסרה: היום באמת התחושה אצלנו בכפר היא שאיבדו את האמונה והתקווה שלהם במשטרה.

רפיק נסרה: אנחנו קיימנו כמה ישיבות עם המשטרה.

רפיק נסרה: אני רק מזכיר ישיבה אחת שיזם ח"כ עסאם מחו'ל עם מפקד משטרת עכו מר עטייה.

רפיק נסרה: אני באמת לא רציתי לדבר.

רפיק נסרה: נתתי לראש המועצה לדבר ולח"כ עיסאם מחו'ל לדבר.

רפיק נסרה: כשראיתי שמר עטיה, מפקד משטרת עכו בזמנו, כאילו שהוא לא יודע כלום, אף אחד לא מתלונן ומגיש תלונות.

רפיק נסרה: ריבונו של עולם, הבן אדם קיבל מכתב סגירת תיק על מי שהוא התלונן וקיבל ממנו מכות.

רפיק נסרה: אני שמח לשמוע שיש תזוזה בזמן האחרון ואני מקווה להעביר את זה הלאה לתושבי אבו-סנאן שיש תזוזה ויש תקווה, ואנחנו סומכים על המשטרה לנקוט נגד בעלי המעשים האלה.

נעים מוסה: אני מודה לכם על ההזמנה בנושא מאוד חשוב לנו בזמנים הקשים האלה כשאנחנו מסתכלים על האירועים הקשים שהיו במעא'ר.

נעים מוסה: התחושה האישית שלי, מאז שקיבלתי את התפקיד במועצה, אני מרגיש שאני חי היום במצב שמאיימים עלי.

גאלב מג'אדלה: מתי קיבלת את התפקיד?

נעים מוסה: ב- 20.10.2004.

נעים מוסה: בחיים שלי לא ביקרה המשטרה אצלי בבית.

נעים מוסה: אני לא מפחד מהמשטרה, אבל מאז שקיבלתי את התפקיד, המשטרה התחילה להיכנס אלי הביתה.

נעים מוסה: אני לא מפחד ואני מכבד את המשטרה.

נעים מוסה: מספיק שהמשטרה נכנסת אלי הביתה וחוקרת ושואלת, ומתעניינת בבית שלי, איך הוא מוגן או לא מוגן.

נעים מוסה: התחושה שלי ושל המשפחה, האשה, הילדים והמשפחה הרחוקה, שמשהו קורה פה.

נעים מוסה: זה לא משהו תקין.

נעים מוסה: איש אבטחה בא אלי הביתה ומלמד אותי לבדוק את הרכב לפני שאני עולה עליו.

נעים מוסה: הממונה על המחוז במשרד הפנים יושב עם הממונה על המחוז של המשטרה וחושבים איך לעשות מיגון לבית שלי, שזה עולה כמעט 100 אלף שקל.

נעים מוסה: אני השתגעתי שאני צריך להתניע את האוטו בשלט רחוק.

נעים מוסה: איפה אנחנו חיים?

נעים מוסה: אנחנו חיים כאילו בג'ונגל.

נעים מוסה: זה התחושה האישית שלי שהיא מאוד קשה.

נעים מוסה: קיבלתי אותה, ואני מעריך את כל מי שדן בדבר הזה, אבל קשה לי לקבל את זה.

נעים מוסה: זה שאחד מהמודיעין התקשר אלי לפני יומיים שהלילה עומדים לשרוף לך את הרכב ושאני אזהר.

נעים מוסה: אמנם הודיתי לו שהוא מזהיר אותי.

גאלב מג'אדלה: אלה אזהרות מנע.

נעים מוסה: זה בסדר גמור, אני אומר לך, זה מאוד חשוב.

נעים מוסה: השיתוף פעולה עם המשטרה לאחרונה הוא ממש מצויין.

נעים מוסה: מה שאמר עלי הזימה על מפקד התחנה וכל החבר'ה שלו והצוות עובדים בשיתוף פעולה יוצא מן הכלל.

גאלב מג'אדלה: ממתי שיתוף הפעולה המצויין הזה?

נעים מוסה: אני הרגשתי אותו מאז שהתחלתי בתפקיד.

משה כהן: אני שלושה חודשים בתפקיד.

נעים מוסה: אני מרגיש את זה מאז שהתחלתי בתפקיד.

נעים מוסה: אני לא יודע מה היה קודם, שמעתם מה שהחבר'ה אמרו.

נעים מוסה: אתמול היה משחק כדורגל בליגה א' בין הפועל אבו-סנאן להפועל אבו מעא'ר.

נעים מוסה: תארו לעצמכם.

נעים מוסה: הם באו לאבו-סנאן, וכאן בא העניין העדתי ואני רוצה להגיד את זה: קבוצת מעא'ר, שכמעט כולם דרוזים, הקבוצה באבו-סנאן כולם נוצרים.

נעים מוסה: כדי שחס וחלילה לא תקרה איזה אי הבנה הלכתי למשחק ורציתי להיות נוכח כדי שחס וחלילה אף אחד לא יזרוק איזה מילה.

נעים מוסה: ובאמת מנעתי את זה.

נעים מוסה: אבל היתה לי תחושה שמשהו יקרה לאוטו שלי שהיה בחוץ.

נעים מוסה: יצאתי במחצית לבדוק וארבעה גלגלים היו למטה.

נעים מוסה: אני אומר לכם, מה היתה התחושה.

נעים מוסה: אמרתי לאשתי כשחזרתי הביתה, שהרגשתי את זה.

נעים מוסה: זה כל העניין.

נעים מוסה: אני מבקש התייחסות יותר עניינית.

עלי הזימה: יש לך מזל, זה יותר קל מרימון רסס.

עלי הזימה: הלוואי שיעשו את זה כל יום.

נעים מוסה: אני מאחל שלא יזרקו על אף אחד.

מטאנס רמזי: אני בין אלה שזכו לקבל רימון.

מטאנס רמזי: הייתי בחו"ל, ולא הייתי בבית.

מטאנס רמזי: אני רופא ואני מטפל באנשים.

מטאנס רמזי: קרוב לוודאי שזה שזרק עלי בטח פעם אחת בדקתי אותו וטיפלתי בו.

מטאנס רמזי: אני באמת לא יודע מי, אבל קרוב לוודאי - - - אני חושב שנפגעתי יותר מכולם כי כמעט נהרס הבית שלי.

מטאנס רמזי: חזרתי מחו"ל וראיתי את ההרס.

מטאנס רמזי: זה היה נורא ואיום.

מטאנס רמזי: איש המשטרה שהכרתי אמר לי: "אנחנו יודעים מי הרס לך אבל תביא ראיות".

מטאנס רמזי: הייתי בחו"ל ואני אביא לך ראיות ואצביע על פלוני אלמוני?

מטאנס רמזי: אתה אומר לי שאתה יודע, קח אותו, סגור אותו, יש לך שיטות חקירה.

מטאנס רמזי: תשתמש בשיטות.

מטאנס רמזי: אנחנו הרי מכירים את השיטות, אנחנו לא במדינה אחרת.

מטאנס רמזי: יש לכם שיטות.

מטאנס רמזי: תן לו את מה שמגיע לו ואתה תדע מי זה ויהיו לך ראיות.

מטאנס רמזי: אבל כשאתה שותף, ותסלחו לי על הביטוי - יום אחד שזרקו ליד השכן שלי, יצאתי וראיתי רק מכונית משטרה.

מטאנס רמזי: אמרתי לו: "אתה זרקת, אני ראיתי אותך שזרקת, כי אין פה מישהו אחר אלא משטרה".

מטאנס רמזי: מה אני אגיד?

מטאנס רמזי: אין לי מה להגיד.

מטאנס רמזי: אין לי ברירות.

מטאנס רמזי: הרי סגרו אותנו בהכל.

מטאנס רמזי: מישהו זורק 100 פצצות באבו-סנאן ולא מגלים אותו?

מטאנס רמזי: לא יכול להיות.

מטאנס רמזי: משטרת ישראל אחת הטובות בעולם שלא יגלו אנשים שזורקים 100 פצצות, 100 רימונים?

מטאנס רמזי: והם נוכחים בכפר?

מטאנס רמזי: לא יכול להיות.

מטאנס רמזי: והם אומרים לי: "אנחנו יודעים מי עשה אבל אין לנו ראיות".

מטאנס רמזי: זה עוד יותר חמור.

מטאנס רמזי: אני לא מתמצא, אני גם לא כל כך בפוליטיקה, אבל אני מקווה שמה שאומרים על האווירה החדשה, אני מקווה שזאת אווירת אמת ושאנשם יקחו את החוק לידיים ונגלה את הפושעים האלה ונכניס אותם לאיפה שהם צריכים להיות.

גאלב מג'אדלה: תודה רבה לד"ר רמזי.

גאלב מג'אדלה: בבקשה סנ"צ משה כהן.

משה כהן: קודם כל תודה על זה שאתם מודיעים פה על אווירה חדשה ושיתוף פעולה.

משה כהן: אני שמח.

משה כהן: אני עושה את זה באמת בגלל שאני מאמין שככה צריך להיות.

משה כהן: יחד עם זאת, אני לא רוצה להשלות אף אחד.

משה כהן: יכול להיות שגם ההצלחות שלי בנושאים האלה יהיו לוקות בחסר מבחינת

משה כהן: כם, כי אין 100 אחוזי הצלחה וחבל שכך.

משה כהן: אנחנו מדברים על אבו-סנאן.

משה כהן: כולנו יודעים שזה כפר מעורב.

משה כהן: האוכלוסיה מתפלגת לשלושה פלגים וזה לא סוד: יש את הפלג של מר עלי הזימה, יש את הפלג של ד"ר סעאב ויש את משפחת מישלב עם שני האחים.

משה כהן: 12 שנה אנחנו מכירים את כל התופעה של נושא השימוש באמצעי לחימה כאלה או אחרים, הצתות כלי רכב, דקירות צמיגים.

משה כהן: בד"כ אנחנו רואים את זה במהלך ולקראת בחירות.

משה כהן: לצערי אנחנו היום באותו מצב, היות ומר עלי הזימה מתדיין כרגע בבית משפט, וההליך שם מתארך.

משה כהן: מצד אחד יש איפוק, ומצד אחד יש חוסר איפוק בגלל שרואים שזה מתארך.

משה כהן: זה מה שעולה מהכפר ומהתושבים בכפר ויש עם זה בעיה.

משה כהן: מעבר לזה יש את נושא ההתייעלות ופיטורי עובדים במועצה ואנשים כואב להם, ולפעמים אנשים לא יודעים להביע את כאבם בצורה תרבותית וזה חבל.

משה כהן: אני בתפקיד שלושה חודשים.

משה כהן: בחודש שעבר נתקלנו בפעם ראשונה בזריקת רימון לעבר ביתו של עלי הזימה.

משה כהן: זה רימון נפל שלא התפוצץ.

משה כהן: הרימון נזרק בלילה והתגלה רק למחרת בשעות הצהריים.

משה כהן: אני רוצה להגיד שמבחינת המשטרה עשינו את המקסימום.

משה כהן: זה שפה בציניות נאמר שסוגרים זירה, זה חלק משיטת עבודה.

משה כהן: אז באמת סוגרים זירה ומנסים להוציא את מירב הממצאים על מנת להביא חשודים לדין.

משה כהן: מעבר לזה היו עוד 3 הצתות בכפר.

משה כהן: אני רוצה להגיד לכם שבכל המקרים האלה יש לנו חשודים.

משה כהן: אבל צריך לדעת שזה לא חכמה: על כל עבירה שמתבצעת סביר להניח שאני יכול לבצע מעצר.

משה כהן: אבל אני לא חושב שזה חכם, כי בדרך כלל מעצר זריז ופזיז יכול להביא לתוצאות הפוכות ממה שאנחנו רוצים להגיע אליהם.

משה כהן: במקרה של זריקת הרימון היו שני עצורים, ובהצתת רכב היה עצור אחד.

משה כהן: יש עוד מקרה של הצתת רכב ויש עוד שלושה חשודים שצריכים להעצר, זה פשוט עניין של השלמת חומר, על מנת שלא נגיע למצב שבעוד כמה חודשים, יגידו שנעצרו חשודים ובאף מקרה לא הוגש כתב אישום.

משה כהן: השאיפה שלנו זה באמת מבחן התוצאה שזה הגשת כתב אישום.

משה כהן: בגלל זה אנחנו מגלים איפוק.

משה כהן: צריך לקחת את זה בחשבון ולגלות סובלנות למרות שהאווירה קשה.

משה כהן: אני לא מקנא ואני יכול להזדהות עם כל אחד שעבר חוויה טראומטית כזאת.

משה כהן: לגבי מה שנאמר פה על שיתוף פעולה מצד התושבים.

משה כהן: אולי לא בכל המקרים הבן אדם שהציתו לו את הרכב או מי שזרקו עליו רימון, יודע מי עשה זאת, אבל אני חושב שכן יש הערכה.

משה כהן: צריך להבדיל בין פשע כזה לבין פשעים אחרים.

משה כהן: הפשעים שאנחנו מכירים - עבירות הרחוב, כמו התפרצות לדירה, גניבת רכב אנחנו יודעים שהמניע הוא כסף, אם זה גניבת רכב על מנת שישמש אותם לעבירה פלילית אחרת, כמו שוד וכיוצא באלה.

משה כהן: אבל עבירה כזאת, מסוג הצתה או זריקת רימון, זה עבירה שהמבצע משקיע בזה כסף, כי זה עולה לו כסף להגיע לאמצעי לחימה, לקחת בן אדם שיבצע לו את הפעולה עצמה, לקחת מאבטחים מסביב.

משה כהן: זה אומר שבן אדם מהישוב שלא עושה כלום, סביר להניח שלא ייזרק עליו רימון ולא יציתו לו את הרכב.

משה כהן: בן צריך לפעול ולעשות מה שהוא מאמין אבל אני אומר שאם יש מידע, תשתפו.

משה כהן: בכל פורום אני אומר: "תנסו לשתף את התושבים ולגרום להם להפנים את כל העניין הזה.

משה כהן: המשטרה היא לא אוייב.

משה כהן: המשטרה באה לסייע.

משה כהן: הצלחה של המשטרה היא הצלחה שלכם באיכות החיים, אחד גורר את השני.

משה כהן: בגלל זה צריך להעביר מסר חד משמעי לתושבים: אם אתה יודע משהו אל תפחד, אל תתבייש תעביר.

משה כהן: תן למשטרה את כל הנתונים כדי שהיא תצליח לבצע את העבודה שלה בצורה טובה יותר.

משה כהן: מה שאמר מר עלי הזימה, שהיו מקרים שבעדות נמסר שם של אדם מסויים ולאחר מכן השם הזה נמשך אחרי המעצר, אנחנו רואים את זה, גם אני ראיתי את זה ואני מצר על זה.

משה כהן: אבל זה קורה.

משה כהן: לדעתי זה חינוך קלוקל.

משה כהן: כי אם אנחנו נתמיד במשימה הזאת ובחינוך הזה, אז יכול להיות שעוד רכב יוצת בעקבות בעקבות זה שהבן אדם לא שמר על הפה שלו, אבל לאורך זמן, אין ספק שנוכל לשנות ביחד את המגמה.

משה כהן: וזה הכי חשוב.

משה כהן: בגלל שיש לי 5 רשויות ערביות החלטתי להציב בפני הקצינים שלי יעד בנושא הרב תרבותיות.

משה כהן: זה אומר להכיר את המנהגים וכל מה שקשור כדי שבן אדם ילמד להכיר את האחר.

משה כהן: מעבר לזה יש לי מפגשים תכופים עם ראשי המועצות, ואחת לחודש, כמו המפגש שהיה אתמול, אנחנו מכנסים את כל ראשי המועצות ושם מעלים בעיות ודנים בבעיות האלה, כאשר לוקחים בעיה אחת שמשותפת לכל הכפרים ותוקפים אותה.

משה כהן: מכינים תוכנית תקיפה ומבצעים אותה בשיתוף פעולה.

משה כהן: זה היעד שלנו ובזה אנחנו מאמינים.

משה כהן: אנחנו נראה שיתוף פעולה לכל אורך הדרך.

משה כהן: אבל יחד עם זאת, צריך להבין ולשדר לתושבים: אין פה מעשה קסמים, שאם מתבצעת עבירה בטוח שייעצר אדם ויוגש נגדו כתב אישום.

משה כהן: לראיה, אתמול בעשר בלילה, מר נעים מוסה התקשר אלי ואמר לי: "ירדתי מאולם ה כדורסל וארבעה צמיגים נדקרו".

משה כהן: שלחתי אליו שני קצינים.

משה כהן: נתנו את כל השרות והכל.

משה כהן: הוצאתי רכז מודיעין לשטח ועצרתי בן אדם.

משה כהן: אני כבר יכול להגיד לכם: הבן אדם הוא מוסלמי והוא נגד הנוצרים.

משה כהן: יש לו גם מניע אישי: הוא התפוטר לפני שבועיים מהמועצה.

נעים מוסה: הוא האיש שעשה את זה?

משה כהן: כן.

משה כהן: הוא האיש שעשה את זה, מבחינתי.

משה כהן: זה איש שאחיו פוטר וגם אשתו פוטרה שלשום.

משה כהן: אז תבינו עם מה אנחנו מתמודדים.

משה כהן: אז כמו שאמרתי, יש את האווירה שלקראת בחירות, בגלל ההליך המשפטי שבו נמצא מר עלי הזימה, ויש מצד שני את הפיטורים וחוסר שיתוף פעולה עם התושבים.

משה כהן: תכניסו את כל זה, תראו שזה מקשה את החיים על המשטרה.

משה כהן: את זה אנחנו ביחד צריכים לשנות.

משה כהן: לגבי מה שמר נעים מוסה אמר לגבי העניין שלא נעים להתניע את האוטו בשלט, אז הוא במצב טוב.

משה כהן: אנחנו כמשטרה, ואני כמפקד תחנה חשבתי שכדי לשמור על בטחונו אני חייב להעלות אותו - - -

גאלב מג'אדלה: לגבי החשוד, לא הייתי אומר באזו עדה הוא כי במקרה זה יכול מוסלמי, במקרה אחר יכול להיות דרוזי לכן אין להצביע - - -

משה כהן: רק ציינתי עובדה לגבי אותו אדם.

גאלב מג'אדלה: מה שהביא אותו לעשותאת המעשה זה הפיטורים ולא השייכות העדתית.

משה כהן: בוודאי.

משה כהן: אני הצגתי את זה כעובדה.

משה כהן: אני חוזר בי.

משה כהן: זאת רק כעובדה.

כמאל אחמד: הבן אדם הזה, היה צריך לעצור אותו בזמן הבחירות כשהוא איים לשים חגורת נפץ ולפוצץ את עצמו.

כמאל אחמד: אני יודע במי מדובר.

גאלב מג'אדלה: אני לא מכיר את האיש.

כמאל אחמד: זה לא רק עניין של פיטורים.

גאלב מג'אדלה: אם הוא היה מקורב לממלא מקום ראש המועצה והיה לו תפקיד נכבד, הוא לא היה עושה מה שעושה.

גאלב מג'אדלה: אנחנו לא תמימים.

גאלב מג'אדלה: אנחנו רק אולי מנסים להיות תמימים.

גאלב מג'אדלה: לא השייכות העדתית היא מה שהביאה אותו לעשות את המעשה.

משה כהן: ברור שלא.

משה כהן: אני מצטער, אם זה הובן כך מדברי, זאת לא היתה כוונה.

גאלב מג'אדלה: הייתי אומר את אותה הערה אם הוא היה דרוזי או היה נוצרי, זה לא שייך.

משה כהן: כמפקד תחנה הגדרתי גם את נעים מוסה וגם את עלי הזימה כמאויימים, מבחינתי.

מוחמד ברכה: התחלת להגיד משהו על השלט.

משה כהן: הוא אומר שלא נעים לו.

משה כהן: מבחינתי הוא ומר עלי הזימה מאויימים ולכן עדיף לי שלא יהיה לו נעים, אבל שיבדוק את האוטו הנסיעה.

משה כהן: זה מחייב אותי לרמת בטיחות מסויימת.

משה כהן: אני לא רוצה כרגע להיכנס לזה, אבל ברגע שהוא מאויים, הוא חייב לקבל סל אבטחה.

משה כהן: סל אבטחה אולי מטריד אותו מעט אבל מבחינתי בטחון האדם קודם לכל.

משה כהן: מעבר לזה, כפי שאני מבין את הלך הרוחות בכפר, יש לצפות להפרות סדר כאלה או אחרות, ברמה כזאת או אחרת בכפר, עד שהסיפור של מר עלי הזימה ייגמר.

משה כהן: זה עולה מהשטח.

משה כהן: זה צף מהשטח וזועק מהשטח.

משה כהן: יש הליך משפטי שנדחה למועד אחר.

משה כהן: היה איפוק והיה שקט יחסי.

משה כהן: כל בן אדם, בצדק, רוצה להוכיח את חפותו, אבל יש לזה השלכה חמורה.

משה כהן: הדיונים האלה וההתארכות של כל הנושא הזה, לא עושה טוב לאיש.

מוחמד ברכה: היתה טענה שיש שוטרים בצוות שמטפל בעניינים בכפר שהוא שייך לאחת המשפחות.

מוחמד ברכה: אני חושב שיש טעם לפגם.

מוחמד ברכה: אם הם ישרים זה עול קשה מנשוא, ואם הם לא ישרים אז חוסר היושר שלהם יתועל לכיוונים מאוד בלתי רצויים.

משה כהן: קודם כל רשמתי וציינתי זאת בפני.

משה כהן: זה לא מעכשי,זהו בטוח.

משה כהן: כרגע יש לי 4 תיקים, של הרימון ושל שלוש הצתות אני יודע מי מטפל בזה.

משה כהן: אלה החוקרים הכי ממולחים שלי – זה נקרא תשאול.

משה כהן: זה לא חוקר רגיל, זה רמה אחת מעל.

משה כהן: הם מתעסקים בנושא הזה.

משה כהן: שם צריך הרבה אורך רוח, הרבה עבודה, עם הרבה הצלבות, על מנת באמת להגיע לשורה התחתונה שהיא כתב אישום.

משה כהן: אצלי אין כזה דבר.

משה כהן: יחד עם זאת אני לא פוסל מה שהם אמרו.

משה כהן: יכול להיות, לאור ריבוי המקרים, כמו שנאמר פה, 170 בעבר, שנמשכו במשך 12 שנה, יכול להיות שהם היו עדים לתופעה כזאת או אחרת.

משה כהן: אני אישית חושב שזה פסול.

משה כהן: כל עוד אני מפקד תחנת עכו והדברים תלויים בי,לא יהיה כזה דבר.

משה כהן: ההיפך.

משה כהן: במידה ויהיה כזה דבר, מקומו של אותו שוטר הוא לא במשטרת ישראל.

יעקב היכל: מה שפה תארו זה נורא ואיום.

יעקב היכל: אי אפשר לפתור את זה רק בדרך טיפול של המשטרה ובצורה של דיווח.

יעקב היכל: חייבים לפעול בשתי מערכות: מצד אחד המערכת החוקית שזה המשטרה והשיפוט ולבדוק שזה יעשה.

יעקב היכל: היו דברים כאלה בבאר-שבע ובכפרים אחדים.

יעקב היכל: אחרי שהגבירו והכניסו את נושא השיטור הקהילתי וכולם היו בפנים, זה התחיל לעבוד.

יעקב היכל: מצד שני, אם אתם חברי הכנסת צריכים לקחת את כל ההנהגה של הכפר, מכל שלושת העדות, ואת המערכת של החינוך ואנשיה, ואת המערכת של אנשי עסקים באזור הזה, ולשבת איתם שלא יצאו מהחדר עד שלא יצא עשן, שיסכימו ביניהם מה עושים.

יעקב היכל: מילה שלהם יכולה להרגיע את כל הרוחות.

יעקב היכל: אם הם לא עושים את זה זה עוד יותר גרוע.

גאלב מג'אדלה: הסכסוך הוא בהנהגה.

יעקב היכל: הסכסוך הוא למעלה, לכן צריך להושיב את ההנהגה בחדר, לא אמרתי להושיב את העם בחדר.

יעקב היכל: ואני לא רוצה לדבר על הנשים כי אני יודע שלנשים יש דרכים להכריח את הגברים האלה להתנהל.

יעקב היכל: אני לא צוחק, היו כבר דברים כאלה בעולם.

יעקב היכל: כי פה זה עניין של ילדים ונפשות, עניין של תחושה והרגשה.

מטאנס פארס: המשטרה יודעת מאיפה הם אלה שעושים את הבעיות.

מטאנס פארס: האם נחקר אחד מהם?

מטאנס פארס: המשטרה יודעת מי המסיתים.

מטאנס פארס: למה לא עושה שום דבר?

מטאנס פארס: היא יודעת.

מטאנס פארס: למה היא לא עושה שום דבר?

מטאנס פארס: אני מכבד את ההזמנה לכאן, אני רואה שזה פורום שצריך לדבר ולשטוח בפניו את כל הבעיה הזאת.

מטאנס פארס: אבל אני לא אחראי על ילד שיוצא ותמורת חמישים שקל זורק רימון על עלי הזימה או אחר.

מטאנס פארס: המשטרה יודעת מאיפה הרוח נושבת ולא עושה שום דבר, לא נוקפת אצבע.

מוחמד ברכה: המשטרה יודעת איפה מקור החמישים שקל.

מטאנס פארס: כן, היא יודעת.

מטאנס פארס: זה כבר 14 שנים.

גאלב מג'אדלה: אדוני סגן ניצב כהן.

גאלב מג'אדלה: אני מאוד מעריך את האווירה ומכבד אותה שנותנים לך קרדיט ומעלים על נס את התקופה החדשה שלך, אבל מה שהיה בעבר נשכח?

גאלב מג'אדלה: אנחנו בשלושה החודשים האחרונים עלינו על פסים נכונים ועל כיוון נכון, אבל מה שהיה בעבר נשכח?

גאלב מג'אדלה: אנחנו לא שוכחים את ה-170 מקרים או 120 מקרים.

גאלב מג'אדלה: לא שמענו התייחסות למה שהיה.

גאלב מג'אדלה: יש לכם תוכנית?

גאלב מג'אדלה: נתתם תחושה לציבור הנפגע שיש לכם הגנה לעדים?

גאלב מג'אדלה: שאם הם יבואו וידברו ויעשו צעד כזה נועז ואמיץ תהיה להם הגנה?

גאלב מג'אדלה: אמרתם לראשי הציבור הנפגע או לנפגעים ישירות, כמו עלי הזימה ואחרים: "אנחנו ערבים ונותנים הגנה לעדים שיקומו, יאזרו אומץ ויבואו וידברו"?

גאלב מג'אדלה: עד רוצה הגנה.

גאלב מג'אדלה: אתם מדברים על 170 מקרים.

גאלב מג'אדלה: מאיפה באה התחמושת הזאת?

גאלב מג'אדלה: מה המקור שלה?

גאלב מג'אדלה: האם זאת תחמושת שבאה מעבר לגבול, או מתוך מחסני צה"ל?

גאלב מג'אדלה: אנחנו לא יודעים מי הם האנשים שמעורבים במערכת הביטחון על שלוחותיה בישוב אבו-סנאן?

גאלב מג'אדלה: אנחנו לא יודעים מי יש לו תפקיד כזה או אחר בצה"ל ויש לו נגיעה ויכול להגיע לחומרים האלה?

גאלב מג'אדלה: מה זה?

גאלב מג'אדלה: אתם כל כך תמימים?

גאלב מג'אדלה: אני לא הייתי בצבא, אני לא מכיר את המטאריה באבו-סנאן, אני מכיר את הבעיה.

גאלב מג'אדלה: שאלתי המציע, ח"כ ברכה, למה הצד הנוסף לא הוזמן?

גאלב מג'אדלה: אנחנו נקיים דיון בנוכחות הצד השני.

גאלב מג'אדלה: אנחנו נזמין אותם.

גאלב מג'אדלה: אי אפשר לקיים דיון ולמצה אותו בצד אחד.

גאלב מג'אדלה: עכשיו הבנתי מהדיון שיש שלוש קבוצות.

גאלב מג'אדלה: מה אתם רוצים להגיע למעא'ר נוסף?

גאלב מג'אדלה: מהדורה שניה של מעא'ר?

גאלב מג'אדלה: מה?

גאלב מג'אדלה: לא נדלקו אצלכם המנורות האדומות מלפני שבוע?

גאלב מג'אדלה: אם אני בישיבה אחת בשיחה או שתיים הגעתי לכמה מסקנות וראיתי כמה דברים וכמה מנורות אדומות שנדלקו, אתה רוצה להגיד לי - - - אני לא מאמין שלא נדלקו מזמן אצלכם כל המנורות.

גאלב מג'אדלה: אם משטרת ישראל רוצה לפעול, היא יכולה לפעול.

גאלב מג'אדלה: המקרה של מעא'ר נתן לי שיעור גדול בחיים.

גאלב מג'אדלה: הייתי ליד מעא'ר כשהתחילו השריפות.

גאלב מג'אדלה: ושר המשטרה דווח לא נכון.

גאלב מג'אדלה: הייתי בכניסה של מעא'ר וראיתי את הלהבות כשהמשטרה בחוץ ומכבי האש בפנים.

גאלב מג'אדלה: הוא היה מדווח אחרת.

גאלב מג'אדלה: אמרתי לו: "אתה מדווח לא נכון.

גאלב מג'אדלה: אני בכניסה של מעא'ר ואני רואה את הלהבות, והמשטרה בחוץ ומכבי-האש לא בפנים".

גאלב מג'אדלה: אני אומר לך, שאם אתה רוצה מהדורה נוספת של מע'אר אצלך באבו-סנאן - - - אני אגיד לך גם למה, כי אזלת ידה של המשטרה במעא'ר נותנת תאבון להמשך באבו-סנאן.

גאלב מג'אדלה: זה כדאי שתדע.

גאלב מג'אדלה: וביום שלישי הבא ישמע את זה גם שר המשטרה וכל הצוות הבכיר שלו.

גאלב מג'אדלה: צריך להשתמש בכל הכלים כדי להבטיח את שלטון החוק.

גאלב מג'אדלה: אין איפה ואיפה.

גאלב מג'אדלה: אם זה היה קורה בגבעת אולגה, איפה שהעולם התחתון חוגג, הייתם מסדרים את זה תוך 4 שעות.

גאלב מג'אדלה: שמים יד על ארבעה חמישה אנשים ונגמר הסיפור.

גאלב מג'אדלה: אנחנו בוועדה לא ניתן לכם הנחות.

גאלב מג'אדלה: אנ אגיד לך למה.

גאלב מג'אדלה: לא בגלל אבו-סנאן - זה אבו-סנאן וזה מעא'ר ועוד ישוב ועוד ישוב.

גאלב מג'אדלה: יש עכשיו תשתית חברתית מתאימה לכל התופעות האלה.

גאלב מג'אדלה: אני לא רוצה להרחיב ולא לפתוח פה לשטן, אבל אתה יודע למה אני מתכוון.

גאלב מג'אדלה: יש אנשים שהופכים מאבק פוליטי למאבק כלכלי ולביזנס ולתעסוקה, במיוחד שאין תעסוקה.

גאלב מג'אדלה: אתם לא מודעים לכל ההשלכות האלה?

גאלב מג'אדלה: אתם לא מודעים למצבים האלה?

גאלב מג'אדלה: אני באמת לא רוצה לפתח את הדיון.

גאלב מג'אדלה: אני מוכן בשיחה נוספת לומר לך ולחברים שלך כמה דברים.

גאלב מג'אדלה: אני לא רוצה לפתוח פה לשטן ולפתח דברים שיכולים להתפתח.

גאלב מג'אדלה: אנחנו מכירים כמה דברים.

גאלב מג'אדלה: זאת אדמה פוריה להתפתחות במקומות שונים ומשונים, ויותר מזה.

גאלב מג'אדלה: אני מאוד מבקש, קחו את העניינים לידיים, אחרי שתתחרטו על מה שעשיתם ואחרי שיהיה מאוחר - - - לשמוע דבר כזה שהוא אומר לך שהילדים כבר לא מתייחסים למשטרה, לא שמים על המשטרה.

גאלב מג'אדלה: פעם האימהות היו אומרות לילדים: "אם לא תלך לישון יבוא שוטר".

משה כהן: זאת טעות.

משה כהן: את זה בדיוק אנחנו מנסים לשנות.

משה כהן: בגלל זה יש שוטר בבית ספר ובגן ילדים.

משה כהן: אני הולך להרצות בבתי ספר כדי לשנות את התדמית הזאת.

גאלב מג'אדלה: אנחנו רוצים להפוך את המשטרה למשטרה ידידותית.

גאלב מג'אדלה: שהאזרח יראה בה מקור הסמכות להגנה עליו.

גאלב מג'אדלה: כשילד רואה דבר לא טוב הוא הולך למשטרה להגיד: "יש פה דבר לא טוב", הוא לא מפחד מהמשטרה, הוא מסתייע מהמשטרה.

גאלב מג'אדלה: אז אם הגענו למסקנה שהאמא לא מפחידה את הילד בשוטר, אתם לא הגעתם למסקנה שהחברה צריכה לראת בשוטר אדם שהוא יכול להגן עליה?

גאלב מג'אדלה: אם אתה לא יכול להגן על אנשים שנפגעים, אז מה התפקיד שלך?

גאלב מג'אדלה: אז מה התפקיד שלך כמשטרה?

גאלב מג'אדלה: אם אתה לא יכול לתת לי ישועה לחיים שלי?

גאלב מג'אדלה: אז מה אני מצפה מהמשטרה, שיעשו לי דוח תנועה?

גאלב מג'אדלה: לכן אני מאוד מעריך את זה שבאת אבל אני אומר לך, ואני נותן לך את כל התמיכה והעידוד, אבל מה שקרה צריך להיבדק עד הסוף כדי שאנשים יתחילו להרתע.

גאלב מג'אדלה: אני לא צריך להגיד לך כמה חשובים הרתעה וטיפול מונע.

גאלב מג'אדלה: אנחנו במדינה שאין בה טיפול מונע, הכל אחרי הכל.

גאלב מג'אדלה: אם היינו עושים טיפול מונע היינו חוסכים הרבה דברים.

גאלב מג'אדלה: יהיה לנו דיון נוסף.

גאלב מג'אדלה: אני אגיד לך את האמת, אני רוצה להיות משוכנע במה שאחרים אומרים שהתחילו לראות אור בקצה המנהרה, שיש כיוון נכון, שיש טיפול נכון.

גאלב מג'אדלה: יש יד על הדופק, ויש משטרה אחרת.

גאלב מג'אדלה: מה שקרה כאן זה עולם פרוע.

גאלב מג'אדלה: סלח לי, אני לא יכול להגיד שזה משטרה.

גאלב מג'אדלה: כל המקרים האלה, ככה עוברים?

גאלב מג'אדלה: איפה דבר כזה יכול לקרות?

גאלב מג'אדלה: תאמין לי, ארבעה מקרים כאלה בישוב אחר , אתה יודע מה היה קורה.

גאלב מג'אדלה: לכן אני לא רוצה לקלקל את האופטימיות, אני רוצה להצטרף אליה, אבל היא זהירה מאוד.

גאלב מג'אדלה: אני אומר לך עכשיו, לטובת המשטרה קודם כל, אחר-כך לטובת האזרחים: פה צריך להיות מעגל של מאה שמונים - שלכם, קודם כל - של האושיות של המשטרה כגורם או מערכת שבאה לתת חוק וסדר ולהגן על האזרח.

גאלב מג'אדלה: אחר כך יבואו יתר הדברים.

גאלב מג'אדלה: אני מאוד מודה לחבר הכנסת ברכה.

מוחמד ברכה: לישיבה הבאה יוזמנו השר או סגן השר.

גאלב מג'אדלה: התכבדנו היום בהשתתפות של סגן ניצב משה כהן.

גאלב מג'אדלה: אנחנו בהחלט נזמין דרג בכיר נוסף.

גאלב מג'אדלה: חשוב מאוד שגם הדרג הבכיר הנוסף יתן לך את הגיבוי לתוכניות שלך.

גאלב מג'אדלה: אני רוצה להודות לחברים מאבו-סנאן.

גאלב מג'אדלה: אני לא אעזוב את הנושא.

גאלב מג'אדלה: אני רוצה להתנחם, אנחנו באזור, שלא נפתח פה לשטן.

גאלב מג'אדלה: כשאני רואה את מעא'ר לעומת אבו-סנאן, אני אומר לכם שאתם צריכים להערך למשהו אחר.

גאלב מג'אדלה: תודה רבה.